ddrg/super_eurlex huggingface dataset:
(2)

Η Επιτροπή ζήτησε και έλαβε από τα μέρη που αναφέρονται στον πίνακα 1 που ακολουθεί όλες τις απαιτούμενες πληροφορίες για να αποφασίσει εάν μπορεί να αποδεχθεί τις αιτήσεις τους. Οι παρασχεθείσες πληροφορίες εξετάστηκαν και επαληθεύτηκαν, εφόσον χρειάστηκε, στις εγκαταστάσεις των εν λόγω μερών. Βάσει των εν λόγω πληροφοριών, η Επιτροπή διαπίστωσε ότι οι αιτήσεις που υπέβαλαν τα μέρη που αναφέρονται στον πίνακα 1 που ακολουθεί δύνανται να γίνουν αποδεκτές σύμφωνα με το άρθρο 4 παράγραφος 1 του κανονισμού απαλλαγής. ΠΙΝΑΚΑΣ 1 Επωνυμία Διεύθυνση Χώρα Πρόσθετος κωδικός TARIC VIVI’ Bikes SRL Via Brescia 1, I-26010 Pozzaglio ed Uniti Ιταλία A428 Star Due SRL Via De Gasperi 55, I-31010 Coste di Maser Ιταλία A432 Motomur SL Ctra Mazarrón, Km.2, E-30120 El Palmar, Murcia Ισπανία A436 Star Ciclo, Montagem Comercializaçaõ de Bicicletas Lda Vale do Grou, Aguada de Cima, P-3750-064 Águeda Πορτογαλία A445 United Bicycles NV Oude Bunders 2030, B-3630 Maasmechelen Βέλγιο A467 Sachs Fahrzeug- und Motorentechnik GmbH Nopitschstraße 70, D-90441 Nürnberg Γερμανία A485 AGECE, Montagem e Comércio de Bicicletas SA Zona Industriale Barrô, Apartado N. 514, P-3754-909 Águeda Πορτογαλία A466 Heinz Kettler GmbH & Co. KG Postfach 1020, D-59463 Ense Parsit, Hauptstraße 28, D-59469 Ense Parsit Γερμανία A469 Open Space SRL Via Guido Rossa 18/A, I-35020 Roncaglia de Ponte San Nicolo Ιταλία A486 IMACycles, Acessoriórios para Bicicletas e Motociclos Lda ZI Oiã, Apartado 117, P-3770-059 Oliveira do Bairro Πορτογαλία A487 Bicicletas de Castilla y León SL Barrio Gimeno 5, E-09001 Burgos Ισπανία A500 Giubilato Cicli SRL Via Gaidon 3, I-36067 S. Giuseppe di Cassola Ιταλία 8604
Česká spořitelna, a.s.

Άλλα στοιχεία

:
Απόφαση του Συμβουλίου

της 21ης Απριλίου 2004

για το διορισμό ενός τακτικού και ενός αναπληρωματικού μέλους από τη Φινλανδία στην Επιτροπή των Περιφερειών

(2004/396/ΕΚ)

ΤΟ ΣΥΜΒΟΥΛΙΟΥ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

την πρόταση της φινλανδικής κυβέρνησης,

Εκτιμώντας τα ακόλουθα:

(1) Την απόφαση 2002/60/ΕΚ του Συμβουλίου, της 22ας Ιανουαρίου 2002, για το διορισμό των τακτικών και των αναπληρωματικών μελών της Επιτροπής των Περιφερειών(1).

(2) Έχει κενωθεί μία θέση τακτικού μέλους της Επιτροπής των Περιφερειών, συνεπεία της παραιτήσεως του κ. Hasse SVENSSON που γνωστοποιήθηκε στο Συμβούλιο στις 10 Νοεμβρίου 2003, και μια θέση αναπληρωματικού μέλους της Επιτροπής των Περιφερειών, συνεπεία της παραιτήσεως της κας Britt LUNDBERG που γνωστοποιήθηκε στο Συμβούλιο στις 17 Φεβρουαρίου 2004,

ΑΠΟΦΑΣΙΖΕΙ:

Άρθρο μόνο

Διορίζονται:

α) ως τακτικό μέλος:

η κα Britt LUNDBERG, μέλος του Περιφερειακού Κοινοβουλίου του Åland, προς αντικατάσταση του κ. Hasse SVENSSON·

β) ως αναπληρωματικό μέλος:

η κα Carina AALTONEN, μέλος του Περιφερειακού Κοινοβουλίου του Åland, προς αντικατάσταση της κας Britt LUNDBERG

για το υπόλοιπο της θητείας τους, δηλαδή έως τις 25 Ιανουαρίου 2006.

Λουξεμβούργο, 21 Απριλίου 2004.

Για το Συμβούλιο

Ο Πρόεδρος

J. Walsh

(1) ΕΕ L 24 της 26.1.2002, σ. 38.
Απόφαση του Συμβουλίου

της 26ης Απριλίου 2004

για τον διορισμό ενός νέου μέλους της Επιτροπής των Ευρωπαϊκών Κοινοτήτων

(2004/442/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για την ίδρυση της Ευρωπαϊκής Κοινότητας, και ιδίως το άρθρο 215 δεύτερο εδάφιο,

Εκτιμώντας τα ακόλουθα:

Ο κ. Pedro SOLBES παραιτήθηκε από τα καθήκοντα του μέλους της Επιτροπής στις 17 Απριλίου 2004, ενδείκνυται να αντικατασταθεί για το υπόλοιπο της θητείας του,

ΑΠΟΦΑΣΙΖΕΙ:

Άρθρο 1

Ο κ. Joaquéin ALMUNIA AMANN διορίζεται μέλος της Επιτροπής για την περίοδο από την 26η Απριλίου 2004 έως τις 31 Οκτωβρίου 2004.

Άρθρο 2

Η παρούσα απόφαση αρχίζει να ισχύει στις 26 Απριλίου 2004.

Άρθρο 3

Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

Λουξεμβούργο, 26 Απριλίου 2004.

Για το Συμβούλιο

Ο Πρόεδρος

B. Cowen
Απόφαση της Επιτροπής

της 31ης Μαρτίου 2004

σχετικά με τη χρηματοδοτική συμμετοχή της Κοινότητας στις δαπάνες που πραγματοποιήθηκαν από την Ιταλία για την κατάρτιση του κοινοτικού αμπελουργικού μητρώου

[κοινοποιηθείσα υπό τον αριθμό Ε(2004) 1077]

(Το κείμενο στην ιταλική γλώσσα είναι το μόνο αυθεντικό)

(2004/303/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2392/86 του Συμβουλίου, της 24ης Ιουλίου 1986, για την κατάρτιση του κοινοτικού αμπελουργικού μητρώου(1), και ιδίως το άρθρο 9 παράγραφος 3,

Μετά από διαβούλευση με το Ευρωπαϊκό Γεωργικό Ταμείο Προσανατολισμού και Εγγυήσεων,

Εκτιμώντας τα ακόλουθα:

(1) Σύμφωνα με το άρθρο 9 παράγραφος 1 του κανονισμού (ΕΟΚ) αριθ. 2392/86, η Κοινότητα συμμετέχει κατά ποσοστό 50 % του πραγματικού κόστους στη χρηματοδότηση της κατάρτισης του κοινοτικού αμπελουργικού μητρώου στα κράτη μέλη και στις επενδύσεις για μηχανοργάνωση που είναι απαραίτητες για τη διαχείριση του εν λόγω μητρώου.

(2) Βάσει του άρθρου 9 παράγραφος 3 του υπόψη κανονισμού, δόθηκε στην Ιταλία προκαταβολή, η οποία θα αφαιρεθεί από το συνολικό ποσό της κοινοτικής συμμετοχής.

(3) Σύμφωνα με το άρθρο 9 παράγραφος 4 του εν λόγω κανονισμού, στην κοινοτική χρηματοδότηση κατάρτισης του μητρώου εφαρμόζονται τα άρθρα 8 και 9 του κανονισμού (ΕΚ) αριθ. 1258/1999 του Συμβουλίου(2).

(4) Η Ιταλία διαβίβασε στην Επιτροπή τα αναγκαία έγγραφα, ώστε η τελευταία να αποφασίσει επί του ποσού που θα αναλάβει στα πλαίσια των δαπανών οι οποίες πραγματοποιήθηκαν για την κατάρτιση του μητρώου.

(5) Η Επιτροπή προέβη στις εξακριβώσεις που προβλέπονται στο άρθρο 9 παράγραφος 2 του κανονισμού (ΕΚ) αριθ. 1258/1999.

(6) Μετά από τις εξακριβώσεις που πραγματοποιήθηκαν, ένα μέρος των δαπανών που δηλώθηκαν από την Ιταλία δεν πληροί τους απαιτούμενους κανονιστικούς όρους και συνεπώς δεν μπορεί να χρηματοδοτηθεί από την Κοινότητα.

(7) Ως προθεσμία για την κατάρτιση του μητρώου στην Ιταλία ορίζεται η 31η Δεκεμβρίου 1998. Συνεπώς, πρέπει να αποκλεισθούν από την κοινοτική χρηματοδότηση οι δαπάνες που αφορούν εργασίες οι οποίες ολοκληρώθηκαν μετά την υπόψη ημερομηνία.

(8) Η αξιολόγηση των ποσών που θα ληφθούν υπόψη και εκείνων που θα απορριφθούν λόγω της μη συμμόρφωσής τους προς τους κοινοτικούς κανόνες, ανακοινώθηκε στην Ιταλία στις 7 Αυγούστου 2003,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Κοινότητα συμμετέχει στις δαπάνες που πραγματοποιήθηκαν από την Ιταλία για την κατάρτιση του κοινοτικού αμπελουργικού μητρώου για το συνολικό ποσό το οποίο εμφαίνεται στον πίνακα που επισυνάπτεται στην παρούσα απόφαση.

Άρθρο 2

Η παρούσα απόφαση απευθύνεται στην Ιταλική Δημοκρατία.

Βρυξέλλες, 31 Μαρτίου 2004.

Για την Επιτροπή

Franz Fischler

Μέλος της Επιτροπής

(1) ΕΕ L 208 της 31.7.1986, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 1631/98 (ΕΕ L 210 της 28.7.1998, σ. 14).

(2) ΕΕ L 160 της 26.6.1999, σ. 103.

ΠΑΡΑΡΤΗΜΑ

>ΘΕΣΗ ΠΙΝΑΚΑ>
Απόφαση του Συμβουλίου

της 19ης Φεβρουαρίου 2004

για το διορισμό ενός τακτικού μέλους από την Αυστρία στην Επιτροπή των Περιφερειών

(2004/218/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

τη σχετική πρόταση της αυστριακής κυβέρνησης,

Εκτιμώντας τα ακόλουθα:

(1) Την απόφαση 2002/60/EK του Συμβουλίου, της 22ας Ιανουαρίου 2002(1), για το διορισμό των τακτικών και των αναπληρωματικών μελών της Επιτροπής των Περιφερειών.

(2) Έχει κενωθεί μια θέση τακτικού μέλους της Επιτροπής των Περιφερειών, λόγω της παραίτησης της κας Helga MACHNE, γεγονός που γνωστοποιήθηκε στο Συμβούλιο στις 26 Ιανουαρίου 2004,

ΑΠΟΦΑΣΙΖΕΙ:

Άρθρο μόνο

Ο κ. Bernd VÖGERLE, Bürgermeister, Vizepräsident des Österreichischen Gemeindebundes, αναπληρωματικό μέλος της Επιτροπής των Περιφερειών, διορίζεται τακτικό μέλος της Επιτροπής των Περιφερειών, σε αντικατάσταση της κας Helga MACHNE και για το υπόλοιπο της θητείας της, δηλαδή έως τις 25 Ιανουαρίου 2006.

Βρυξέλλες, 19 Φεβρουαρίου 2004.

Για το Συμβούλιο

Ο Πρόεδρος

M. McDowell

(1) ΕΕ L 24 της 26.1.2002, σ. 38.
Απόφαση του Συμβουλίου

της 10ης Φεβρουαρίου 2004

που παρατείνει τη διάρκεια εφαρμογής της απόφασης 2000/185/ΕΚ με την οποία επιτρέπεται στα κράτη μέλη να εφαρμόσουν μειωμένο συντελεστή ΦΠΑ σε ορισμένες υπηρεσίες υψηλής έντασης εργατικού δυναμικού, σύμφωνα με τη διαδικασία που προβλέπεται στο άρθρο 28 παράγραφος 6 της οδηγίας 77/388/ΕΟΚ

(2004/161/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών - Κοινό σύστημα φόρου προστιθεμένης αξίας: ομοιόμορφη φορολογική βάση(1), και ιδίως το άρθρο 28 παράγραφος 6,

την πρόταση της Επιτροπής,

Εκτιμώντας τα ακόλουθα:

(1) Δυνάμει της απόφασης 2000/185/ΕΚ του Συμβουλίου(2), το Βέλγιο, η Ελλάδα, η Ισπανία, η Γαλλία, η Ιταλία, το Λουξεμβούργο, οι Κάτω Χώρες, η Πορτογαλία και το Ηνωμένο Βασίλειο μπορούν να εφαρμόσουν έως τις 31 Δεκεμβρίου 2003 μειωμένο συντελεστή ΦΠΑ στις υπηρεσίες υψηλής έντασης εργατικού δυναμικού για τις οποίες είχαν υποβάλει αίτηση.

(2) Στις 23 Ιουλίου 2003, η Επιτροπή εξέδωσε πρόταση οδηγίας σχετικά με τη γενική αναθεώρηση των μειωμένων συντελεστών ΦΠΑ. Δεδομένου ότι το Συμβούλιο δεν επέτυχε συμφωνία πριν από τις 31 Δεκεμβρίου 2003, είναι σκόπιμο να παραταθεί για δύο έτη το ισχύον σύστημα μειωμένου συντελεστή ΦΠΑ για τις υπηρεσίες υψηλής έντασης εργατικού δυναμικού.

(3) Παρατάθηκε η μέγιστη προθεσμία εφαρμογής που προβλέπεται για το εν λόγω μέτρο από την οδηγία 77/388/ΕΟΚ.

(4) Είναι σκόπιμο να παραταθεί επίσης η διάρκεια εφαρμογής της απόφασης 2000/185/ΕΚ.

(5) Προς διασφάλιση της συνεχούς εφαρμογής των εγκρίσεων που προβλέπει η προαναφερθείσα οδηγία, θα πρέπει να προβλεφθεί η αναδρομική εφαρμογή της παρούσας απόφασης,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 2000/185/ΕΚ τροποποιείται ως εξής:

1. Στο άρθρο 1 πρώτο εδάφιο, οι όροι "περίοδο τεσσάρων ετών από την 1η Ιανουαρίου 2000 έως τις 31 Δεκεμβρίου 2003" αντικαθίστανται από τους όρους "έξι έτη από την 1η Ιανουαρίου 2000 έως τις 31 Δεκεμβρίου 2005".

2. Στο άρθρο 3 δεύτερο εδάφιο, η ημερομηνία "31 Δεκεμβρίου 2003" αντικαθίσταται από την ημερομηνία "31 Δεκεμβρίου 2005".

Άρθρο 2

Η παρούσα απόφαση απευθύνεται στο Βασίλειο του Βελγίου, στην Ελληνική Δημοκρατία, στο Βασίλειο της Ισπανίας, στη Γαλλική Δημοκρατία, στην Ιταλική Δημοκρατία, στο Μέγα Δουκάτο του Λουξεμβούργου, στο Βασίλειο των Κάτω Χωρών, στην Πορτογαλική Δημοκρατία και στο Ηνωμένο Βασίλειο της Μεγάλης Βρετανίας και Βόρειας Ιρλανδίας.

Άρθρο 3

Η παρούσα απόφαση εφαρμόζεται από την 1η Ιανουαρίου 2004.

Βρυξέλλες, 10 Φεβρουαρίου 2004.

Για το Συμβούλιο

Ο Πρόεδρος

C. McCreevy

(1) ΕΕ L 145 της 13.6.1977, σ. 1· οδηγία όπως τροποποιήθηκε τελευταία από την οδηγία 2004/15/ΕΚ (Βλέπε σ. 61 της παρούσας Επίσημης Εφημερίδας).

(2) ΕΕ L 59 της 4.3.2000, σ. 10· απόφαση όπως τροποποιήθηκε από την απόφαση 2002/954/ΕΚ (ΕΕ L 331 της 7.12.2002, σ. 28).
Απόφαση του Συμβουλίου

της 22ας Δεκεμβρίου 2003

σχετικά με τη σύναψη συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της Δημοκρατίας της Τυνησίας

(2004/127/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 170 σε συνδυασμό με το άρθρο 300 παράγραφος 2 πρώτο εδάφιο πρώτη πρόταση και το άρθρο 300 παράγραφος 3 πρώτο εδάφιο,

την πρόταση της Επιτροπής,

τη γνώμη του Ευρωπαϊκού Κοινοβουλίου(1),

Εκτιμώντας τα ακόλουθα:

(1) Η Επιτροπή διαπραγματεύτηκε, εξ ονόματος της Κοινότητας, συμφωνία επιστημονικής και τεχνολογικής συνεργασίας με τη Δημοκρατία της Τυνησίας.

(2) Η εν λόγω συμφωνία υπεγράφη, εξ ονόματος της Κοινότητας, στις 26 Ιουνίου 2003, στη Θεσσαλονίκη, υπό την επιφύλαξη της συνάψεώς της σε μεταγενέστερη ημερομηνία.

(3) Κρίνεται σκόπιμο να εγκριθεί η εν λόγω συμφωνία,

ΑΠΟΦΑΣΙΖΕΙ:

Άρθρο 1

Η συμφωνία επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της Δημοκρατίας της Τυνησίας εγκρίνεται εξ ονόματος της Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο πρόεδρος του Συμβουλίου προβαίνει, εξ ονόματος της Κοινότητας, στην κοινοποίηση που προβλέπει το άρθρο 7 της εν λόγω συμφωνίας(2).

Βρυξέλλες, 22 Δεκεμβρίου 2003.

Για το Συμβούλιο

Ο Πρόεδρος

A. Matteoli

(1) Γνώμη που διατυπώθηκε στις 4 Δεκεμβρίου 2003 (δεν έχει ακόμα δημοσιευθεί στην Επίσημη Εφημερίδα).

(2) Η ημερομηνία έναρξης ισχύος της συμφωνίας δημοσιεύεται στην Επίσημη Εφημερίδα της Ευρωπαϊκής Ένωσης με τη μέριμνα της γενικής γραμματείας του Συμβουλίου.
β)

τα έγγραφα που συνοδεύουν την αποστολή και αναφέρονται στο άρθρο 7 της οδηγίας 97/78/ΕΚ φέρουν σφραγίδα όπου αναγράφονται τα εξής: “ONLY FOR TRANSIT TO RUSSIA VIA THE EC” (Μόνο για διαμετακόμιση στη Ρωσία μέσω της ΕΚ), σε κάθε σελίδα, από τον επίσημο κτηνίατρο της αρμόδιας προϊσταμένης αρχής του συνοριακού σταθμού ελέγχου·
Απόφαση περί των εορτασίμων ημερών

της 10ης Ιουνίου 2003

ΤΟ ΔIΚΑΣΤΗΡIΟ ΤΩN ΕΥΡΩΠΑΪΚΩN ΚΟINΟΤΗΤΩN,

Έχοντας υπόψη τo άρθρο 80 παράγραφος 2 του κανoνισμoύ διαδικασίας,

Εκτιμώντας τα ακόλουθα:

(1) Κατά μεν το άρθρο 28 παράγραφος 3, τoυ Κανονισμού Διαδικασίας, το Δικαστήριο τηρεί τις κατά νόμον εορτάσιμες ημέρες του τόπου της έδρας του, κατά δε το άρθρο 80 παράγραφος 2, του Κανονισμού Διαδικασίας, καταρτίζει τον κατάλογο των κατά νόμον εορτασίμων ημερών, ο οποίος δημοσιεύεται στην Επίσημη Εφημερίδα της Ευρωπαϊκής Ένωσης.

(2) Ο καταρτισθείς στις 19 Ιουνίου 1991 κατάλογος των κατά νόμον εορτασίμων ημερών(1) περιλαμβάνει την 24η Ιουνίου όταν η 23η τυγχάνει Κυριακή, διότι η τότε ισχύουσα λουξεμβουργιανή νομοθεσία προέβλεπε ότι, όταν η ημέρα δημοσίου εορτασμού των γενεθλίων του Μέγα Δούκα, που ορίζετο ως η 23η Ιουνίου, ετύγχανε Κυριακή, ο δημόσιος εορτασμός των εν λόγω γενεθλίων μετετίθετο στην 24η Ιουνίου.

(3) Κατόπιν τροποποιήσεως της νομοθεσίας αυτής διά του νόμου της 12ης Φεβρουαρίου 1999, η 24η Ιουνίου παύει να είναι κατά νόμον εορτάσιμος ημέρα όταν η 23η τυγχάνει Κυριακή.

(4) Ο κατάλογος των κατά νόμον εορτασίμων ημερών πρέπει επομένως να καταρτισθεί εκ νέου,

ΑΠΟΦΑΣIΖΕI:

Άρθρο 1

Ο κατάλογος των κατά νόμον εορτασίμων ημερών κατά την έννοια της παραγράφου 2 του άρθρου 80 του κανονισμού διαδικασίας έχει ως εξής:

- η πρώτη του έτους,

- η Δευτέρα του Πάσχα,

- η 1η Μαΐου,

- η ημέρα της Αναλήψεως,

- η Δευτέρα της Πεντηκοστής,

- η 23η Ιουνίου,

- η 15η Αυγούστου,

- η 1η Nοεμβρίου,

- η 25η Δεκεμβρίου,

- η 26η Δεκεμβρίου.

Οι κατά νόμον εορτάσιμες ημέρες που αναφέρονται στο πρώτο εδάφιο είναι αυτές που τηρούνται στην έδρα του Δικαστηρίου.

Άρθρο 2

Οι διατάξεις της παραγράφου 2 του άρθρου 80 του κανονισμού διαδικασίας εφαρμόζονται αποκλειστικά στις κατά νόμον εορτάσιμες ημέρες που αναφέρονται στο άρθρο 1 της παρούσας αποφάσεως.

Άρθρο 3

Η παρούσα απόφαση, που αποτελεί παράρτημα του κανονισμού διαδικασίας, αρχίζει να ισχύει την ημέρα της δημοσιεύσεώς της στην Επίσημη Εφημερίδα της Ευρωπαϊκής Ένωσης.

Λουξεμβούργο, 10 Ιουνίου 2003.

(1) ΕΕ L 176 της 4.7.1991, σ. 31.
Απόφαση 2003/432/ΚΕΠΠΑ του Συμβουλίου

της 12ης Ιουνίου 2003

για την έναρξη της στρατιωτικής επιχείρησης της Ευρωπαϊκής Ένωσης στη Λαϊκή Δημοκρατία του Κονγκό

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την Ευρωπαϊκή Ένωση, και ιδίως το άρθρο 17 παράγραφος 2 και το άρθρο 25,

την κοινή δράση 2003/423/ΚΕΠΠΑ, της 5ης Ιουνίου 2003, για την στρατιωτική επιχείρηση της Ευρωπαϊκής Ένωσης στη Λαϊκή Δημοκρατία του Κονγκό(1), και ιδίως το άρθρο 6,

Eκτιμώντας τα ακόλουθα:

(1) Στις 30 Μαΐου 2003, το Συμβούλιο Ασφαλείας των Ηνωμένων Εθνών εξέδωσε ομόφωνα την απόφαση 1484 (2003) με την οποία επιτρέπεται, δυνάμει του κεφαλαίου VII του Χάρτη των Ηνωμένων Εθνών, η προσωρινή ανάπτυξη μιας προσωρινής πολυεθνικής δύναμης έκτακτης ανάγκης στη Bunia της Λαϊκής Δημοκρατίας του Κονγκό.

(2) Αιτήσει του Γενικού Γραμματέως των Ηνωμένων Εθνών, η Ευρωπαϊκή Ένωση απεφάσισε να διαθέσει προσωρινή δύναμη σταθεροποίησης στην περιοχή Ituri κατ' εφαρμογήν της εντολής που προβλέπεται στην απόφαση 1484 (2003) της 30ής Μαΐου 2003.

(3) Το Συμβούλιο εξουσιοδότησε την επιτροπή πολιτικής και ασφαλείας να λάβει τις κατάλληλες αποφάσεις σχετικά με τον πολιτικό έλεγχο και το στρατηγικό προσανατολισμό της επιχείρησης.

(4) Σύμφωνα με το άρθρο 6 του πρωτοκόλλου σχετικά με τη θέση της Δανίας το οποίο προσαρτάται στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας, η Δανία δεν συμμετέχει στην εκπόνηση και την υλοποίηση αποφάσεων και δράσεων της Ευρωπαϊκής Ένωσης οι οποίες έχουν επιπτώσεις στην άμυνα. Η Δανία δεν συμμετέχει στη χρηματοδότηση της επιχείρησης,

ΑΠΟΦΑΣΙΖΕΙ:

Άρθρο 1

Το σχέδιο επιχειρήσεων εγκρίνεται.

Άρθρο 2

Το μήνυμα περί των κανόνων εμπλοκής εγκρίνεται.

Άρθρο 3

Η στρατιωτική επιχείρηση της ΕΕ στη Λαϊκή Δημοκρατία του Κονγκό θα αρχίσει 12 Ιουνίου 2003.

Άρθρο 4

Ο διοικητής επιχειρήσεων εξουσιοδοτείται, με άμεση ισχύ, να εκδώσει τη διαταγή ενεργοποίησης (ACTORD) προκειμένου να αρχίσει η ανάπτυξη των δυνάμεων, πριν από τη μεταβίβαση της εξουσίας μετά την άφιξή τους στο θέατρο της επιχείρησης, και να αρχίσει η εκτέλεση της αποστολής.

Άρθρο 5

Με την επιφύλαξη του άρθρου 15 της κοινής δράσης 2003/423/ΚΕΠΠΑ, η παρούσα απόφαση θα παραμείνει σε ισχύ επί όσο διάστημα χρειάζεται προς αναδιάταξη των δυνάμεων που συμμετέχουν στην επιχείρηση της Bunia.

Άρθρο 6

Η παρούσα απόφαση του Συμβουλίου δημοσιεύεται στην Επίσημη Εφημερίδα της Ευρωπαϊκής Ένωσης.

Λουξεμβούργο, 12 Ιουνίου 2003.

Για το Συμβούλιο

Ο Πρόεδρος

Γ. Δρυς

(1) ΕΕ L 143 της 11.6.2003, σ. 50.
Απόφαση του Συμβουλίου

της 7ης Μαρτίου 2003

για τη χρησιμοποίηση των τόκων του Ευρωπαϊκού Ταμείου Ανάπτυξης για τη χρηματοδότηση του κόστους που συνδέεται με την εφαρμογή του ενσωματωμένου συστήματος διαχείρισης των μεμονωμένων εμπειρογνωμόνων που εργάζονται στα κράτη ΑΚΕ και στις υπερπόντιες χώρες και εδάφη

(2003/175/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την Τρίτη Σύμβαση ΑΚΕ-ΕΟΚ, που υπεγράφη στη Λομέ στις 8 Δεκεμβρίου 1984,

την Τέταρτη Σύμβαση ΑΚΕ-ΕΚ(1), που υπεγράφη στη Λομέ στις 15 Δεκεμβρίου 1989 και τροποποιήθηκε με τη συμφωνία του Μαυρικίου(2), που υπεγράφη στις 4 Νοεμβρίου 1995,

την εσωτερική συμφωνία της 19ης Φεβρουαρίου 1985 σχετικά με τη χρηματοδότηση και τη διαχείριση της βοήθειας που χορηγεί η Κοινότητα(3) (στο εξής "εσωτερική συμφωνία σχετικά με το 6ο ΕΤΑ"), και ιδίως το άρθρο 9 παράγραφος 2,

την εσωτερική συμφωνία, της 16ης Ιουλίου 1990, σχετικά με τη χρηματοδότηση και τη διαχείριση της βοήθειας που χορηγεί η Κοινότητα στο πλαίσιο της τέταρτης σύμβασης ΑΚΕ-ΕΚ(4) (στο εξής "εσωτερική συμφωνία σχετικά με το 7ο ΕΤΑ"), και ιδίως το άρθρο 9 παράγραφος 2,

την εσωτερική συμφωνία, της 20ής Δεκεμβρίου 1995, μεταξύ των αντιπροσώπων των κυβερνήσεων των κρατών μελών, που συνήλθαν στο Συμβούλιο, σχετικά με τη χρηματοδότηση και τη διαχείριση των ενισχύσεων της Κοινότητας στο πλαίσιο του δεύτερου χρηματοδοτικού πρωτοκόλλου και της τέταρτης σύμβασης ΑΚΕ-ΕΚ(5) (στο εξής "εσωτερική συμφωνία σχετική με το 8ο ΕΤΑ"), και ιδίως το άρθρο 9 παράγραφος 2,

την πρόταση της Επιτροπής,

Εκτιμώντας τα ακόλουθα:

(1) Από την 1η Ιανουαρίου 2003, η Επιτροπή έπαυσε να αναθέτει τη διαχείριση των μεμονωμένων εμπειρογνωμόνων που εργάζονται στα κράτη ΑΚΕ και στις υπερπόντιες χώρες και εδάφη σε εξωτερικούς φορείς ιδιωτικού δικαίου.

(2) Οι απαραίτητοι χρηματοδοτικοί πόροι θα πρέπει να προέλθουν από τους τόκους που έχουν σωρευθεί στα κεφάλαια που έχουν κατατεθεί βάσει των διαφόρων ευρωπαϊκών ταμείων ανάπτυξης (ΕΤΑ) και που υπάρχουν σήμερα στο γενικό ταμείο των ΕΤΑ, σύμφωνα με τις διατάξεις των εσωτερικών συμφωνιών σχετικά με το 6ο, 7ο και 8ο ΕΤΑ,

ΑΠΟΦΑΣΙΖΕΙ:

Άρθρο 1

Ποσό ύψους 2700000 ευρώ θα αναληφθεί από τους τόκους επί των κεφαλαίων που έχουν κατατεθεί βάσει των διαφόρων ΕΤΑ στο γενικό ταμείο του ευρωπαϊκού ταμείου ανάπτυξης για τη χρηματοδότηση του κόστους της ενσωμάτωσης του νέου συστήματος διαχείρισης των μεμονωμένων εμπειρογνωμόνων που εργάζονται στα κράτη ΑΚΕ και στις υπερπόντιες χώρες και εδάφη επί πέντε έτη μετά την ημερομηνία έγκρισης της παρούσας απόφασης.

Άρθρο 2

Η παρούσα απόφαση αρχίζει να ισχύει την ημέρα της έγκρισής της.

Βρυξέλλες, 7 Μαρτίου 2003.

Για το Συμβούλιο

Ο Πρόεδρος

Ν. Χριστοδουλάκης

(1) ΕΕ L 229 της 17.8.1991, σ. 3.

(2) ΕΕ L 156 της 29.5.1998, σ. 3.

(3) ΕΕ L 86 της 31.3.1986, σ. 210.

(4) ΕΕ L 229 της 17.8.1991, σ. 288.

(5) ΕΕ L 156 της 29.5.1998, σ. 108.
Απόφαση της Επιτροπής

της 24ης Ιανουαρίου 2003

για την τροποποίηση της απόφασης 2000/258/ΕΚ για τον ορισμό ειδικού ινστιτούτου υπεύθυνου για τον καθορισμό των κριτηρίων τυποποίησης των ορολογικών δοκιμασιών ελέγχου της αποτελεσματικότητας των αντιλυσσικών εμβολίων, όσον αφορά την έγκριση εργαστηρίων σε τρίτες χώρες

[κοινοποιηθείσα υπό τον αριθμό Ε(2003) 325]

(Κείμενο που παρουσιάζει ενδιαφέρον για τον ΕΟΧ)

(2003/60/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 2000/258/ΕΚ του Συμβουλίου, της 20ής Μαρτίου 2000, για τον ορισμό ειδικού ινστιτούτου υπεύθυνου για τον καθορισμό των κριτηρίων τυποποίησης των ορολογικών δοκιμασιών ελέγχου της αποτελεσματικότητας των αντιλυσσικών εμβολίων(1), και ιδίως το άρθρο 4,

Εκτιμώντας τα ακόλουθα:

(1) Το εργαστήριο Afssa Nancy αποτελεί το εργαστήριο αναφοράς για ορολογικές δοκιμασίες μετά τον αντιλυσσικό εμβολιασμό και έχει αναλάβει τη διοργάνωση της διεργαστηριακής δοκιμασίας καταλληλότητας για την έγκριση εργαστηρίων που επιθυμούν να διενεργούν τις εν λόγω ορολογικές δοκιμασίες.

(2) Το Afssa Nancy έχει προτείνει στην Επιτροπή να εγκριθούν τα εργαστήρια τρίτων χωρών τα οποία έχουν επιτυχώς διέλθει τη δοκιμασία ικανότητας.

(3) Κατόπιν τούτου είναι αναγκαίο να προβλεφθεί διαδικασία για τη γνωστοποίηση της έγκρισης εργαστηρίων τρίτων χωρών.

(4) Η απόφαση 2000/258/ΕΚ πρέπει να τροποποιηθεί αναλόγως.

(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο παράρτημα II της απόφασης 2000/258/ΕΚ η πέμπτη περίπτωση αντικαθίσταται από το ακόλουθο κείμενο:

"- να συνεργάζεται με τα εργαστήρια που έχουν αναλάβει τις αναλύσεις αυτές σε τρίτες χώρες και να διαβιβάζει στην Επιτροπή τον κατάλογο των εργαστηρίων τα οποία έχουν διέλθει με επιτυχία τη διεργαστηριακή δοκιμασία καταλληλότητας (δοκιμασία ικανότητας). Οι κατάλογοι αυτοί θα δημοσιεύονται στον ιστότοπο:

http://forum.europa.eu.int/ Public/irc/sanco/vets/information"

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 24 Ιανουαρίου 2003.

Για την Επιτροπή

David Byrne

Μέλος της Επιτροπής

(1) ΕΕ L 79 της 30.3.2000, σ. 40.